Heti üzenet 2018 december 3

Nemzettudat, nacionalizmus

**1Pét 2:9 Ti azonban kiválasztott nép vagytok, papok királysága és szent nemzet. Olyan nép, amely csak Isten tulajdona. Titeket azért választott ki, hogy mindenkinek hirdessétek Isten csodálatos tetteit. Mert ő hívott ki bennünket a sötétségből abba a csodálatos világosságba, ahol ő maga lakik.**

 Jézus azt mondta nem jó a fiak kenyerét elvenni és a kutyáknak- nem zsidóknak, más nemzetbélieknek - adni, de szolgált a szamaritánusok vagy szamáriaiak felé, az asszony, a gadarai megszállott felé, vagy a tíz leprás felé, amelyből egy szamaritánus volt, aki visszatért megköszönni, hálát adni. Mindenkit meggyógyított, aki hozzá fordult – akár szamaritánus - azaz nem zsidó volt, akkor is. Elragadtatása előtt Jézus azt mondta: elmenvén széles e világra tegyetek tanítványokká MINDEN NÉPEKET!

 Az a fajta nacionalizmus, amely kirekesztő, amely gyűlöletet szít ember és ember között, nem lehet Jézustól, Istentől, csak az ellenségétől.

Tehát az a fajta nacionalizmus, amely egyre jobban kiteljesedik, amely egy jól bevált fegyvere a populizmusnak nem lehet a keresztyének osztályrésze, nem elegyedhet a tűz és a víz. Illetve aki ezt a fajta nacionalizmust vallja, nem lehet Jézus tanítványa.

 Új nemzet vagyunk, akik az odafel valókat keresik, akik egy új országot, Isten Királyságát várják és nyerték meg Jézus által, akik a jövendőt, vagy eljövendőt várják, akik csak vándorok e földön.

 A valódi egyháznak Krisztus a feje a Szent Szelleme által, a „világi” vagy nevezhetjük hamis egyháznak is, ami a látható „egyház”, ember a feje, a római „császár”, aki királyokat koronáz, politikai erőket befolyásol azok mögé bújva.

 - Egyszerűbben: magyarul az Atya - vagyis a Pápa.

 Jézus, a Krisztus szavai**: Mt 23:8-10 Ti pedig ne hivassátok magatokat Mesternek**/Rabbinak/**, mert egy a ti Mesteretek, a Krisztus; *ti pedig mindnyájan testvérek vagytok*.**

 **Atyátoknak se hívjatok senkit e földön; mert egy a ti Atyátok**/Izrael Atyjának Atyja/**, a ki a mennyben van.**

**10. Doktoroknak /**professzornak, tanítónak**/se hivassátok magatokat, mert egy a ti Doktorotok/**a megváltás tanítója**/, a Krisztus. - 10 μηδὲ κληθῆτε καθηγηταί, ὅτι καθηγητὴς ὑμῶν ἐστιν εἷς ὁ Χριστός. /**Eredeti görög szöveg, Tischendorf Biblia, nem doktort, hanem professzort, tanítót ír a 10. versben, ezért a zárójeles bejegyzések a magyar szövegben. /

 Ez a látható egyház, amely deklaráltan Római Katolikus/Egyetemes/, hogyan lehet magyar? Római magyar? Fából vaskarika. Nyílván a római érdekek helyett a magyart teszi előtérbe – nem? Róma egyetemességét és mindenhatóságát hirdeti szerte a világon. A Pápa császárságát, nem Krisztus Királyságát!

 Ezzel szemben: **Mt 28:18 Jézus közel ment hozzájuk, és ezt mondta: „*Atyám* *minden hatalmat nekem adott a mennyben és a földön*. Mt 28:19 Úgyhogy menjetek el, és tegyetek tanítvánnyá minden népet! Merítsétek be őket az Atya, a Fiú és a Szent Szellem nevében!** Jézus Krisztus tanítványává, testvérré, ÚJ Krisztusi nemzetté, nem rabszolgájává világi hatalmaknak, Rómának!

 Más felekezetekben is fölütötte fejét ez a szemlélet, ezt karizmatikus pápizmusnak hívják, ahol a „szellemi vezető” a nagyember mondja meg a „tutit”, ahol senki másnak nem lehet kijelentése, próféciája, Isten Szellemétől való vezetése. Persze, már szinte mindenütt átvették a lelki kifejezést is a szellemi helyett, és ott valóban már csak lelki-emberi /testi és ördögi/ módon működnek az „egyházak”. Ahogy tudjuk a sátán a hazugság atyja.

 Ez – vagy ezek a „földi” felekezetek erősítik a nacionalizmust, egy új fegyverként használják saját céljaik érdekében igézve, varázslást űzve az embereken, hogy saját hatalmuk alá hajtsák őket!

 A 20. századot megelőzően a nacionalizmus, a hazaszeretet az elnyomás és a római befolyás elleni harc, a szabadságmozgalmak egyik jellemzője, motorja volt. Ezt fölismerve a római egyházi vezetés a 20. században a maga oldalára fordította ezt és használja /pl. Nemzeti Szocializmus Németországban/. Igen a nemzeti érzést föl lehet használni manipulációra, gyűlöletkeltésre, kirekesztésre stb. mert igen erős érzelem, és mint ilyen, sokszor az egyszerű emberekben nélkülözi a meggondoltságot, a racionalitást, a bölcsességet. Különösen a Bibliát nem ismerő tömegeknél. Gondolom, ezért sem adják a Bibliát az emberek kezébe. Persze, mert az Igazság - Jézus Krisztus - Ismerete fölszabadít!

Ma a populista hatalom és a vele összefonódott egyház remekül használja a nemzet szót és a meghamisított – haza – szeretetet a maga céljaira.

 Tehát egy keresztény, vagy inkább keresztyén /bár már minden felekezet használja ezt a szót, szinte már nincs megkülönböztető ereje/ lehet –e a ma használt értelemben nacionalista?

 Nyílván az ember gyereke szeretheti a hazáját, de hogy fölül emelje más nemzetek fölé, kirekesztésre, gyűlöletkeltésre, elutasításra használja, az nem lehetséges. Ha valaki jobban szereti: **Mt 10:37-40 Aki tehát jobban szereti apját vagy anyját** /és földi hazáját és nemzetét/, **mint engem, az nem érdemli meg, hogy hozzám tartozzon. Aki jobban szereti fiát vagy lányát,** /és földi hazáját és nemzetét/ **mint engem, az nem érdemli meg, hogy hozzám tartozzon. Aki nem veszi fel naponta a keresztjét, és nem követ engem, az ugyancsak nem érdemli meg, hogy hozzám tartozzon. Aki próbálja megtartani az életét, az elveszíti azt. Aki viszont elveszíti az életét miattam, az megtartja.”**

**„Aki elfogad titeket, engem fogad el. Aki viszont elfogad engem, az azt fogadja el, aki engem küldött.”**

 A valódi egyházban Krisztus a fej, a vezető, a Király az Ő Szent Szelleme által, az Ő Igéje által! A valódi egyház elrejtetett a látható egyházon belül és kívül, mindenütt jelen van, kivéve a bálványimádó /szobrokat és Krisztus helyett más megváltót imádó/ felekezetekben.

 Az igei egyházban a gyülekezetek testvéri szövetségben - közösségben alá- és fölérendeltségi viszonyok nélkül működtek. A „vének” vezették, nem egy személy.

 Az évezredes üldöztetés, gyilkolás ellenére is mindig van maradék! Mindig VAN MARADÉK!

 Krisztus kegyelme legyen veletek! Köszöntsétek egymást szent csókkal!

**1Pét 2:10 Régen ti nem tartoztatok Isten népéhez. Most azonban Isten népévé váltatok. Régen nem ismertétek, most azonban már ti is megtapasztaltátok Isten kegyelmét.**

**Katona Csaba**